Abd ar-Rahman ibn Rustam
<s>Abd ar-Rahman ibn Rustam (arapski: عبد الرحمان بن رستم) bio je vjerski i svjetovni lider berberskih Ibadida u Magrebu za ranog srednjeg vjeka i osnivač rustamidske dinastije.</s>

<s>Biografija 
Ibn Rustam bio je najvjerovatnije Perzijanac iz Horasana, iako ima i drugih tumačenja.</s><s>Po nekim izvorima bio je plemićkog porijekla, njegov otac Rustam bio je jedan od sasanidskih komandanata u bitci kod al-Kadisije.</s><s>Nakon što se oženio sa Ifrenidom naselio se u Tiaretu (tadašnjem Tahertu).</s><s>Kad su Ibadidi iz Tripolija zauzeli Kairuan 758. postavili su ga za guvernera tog grada, koji je tad vladao dobrim dijelom današnjeg Tunisa.</s><s>Kairuan u rukama ibadida nije bio po volji sunitskom guverneru Egipta koji je poslao vojsku na grad i zauzeo ga 761. godine.</s><s>Ibn Rustam je izbjegao u Tiaret i tu osnovao svoj mali ibadijski kalifat sa Tahertom (Tiaretom) kao prijestolnicom.</s>

<s>Negdje između 776. i 777.</s><s>Ibn Rustom je izabran za imama od strane svih ibadijskih berberskih plemena, čime je nastao rustamidski imamat.</s><s>Nakon njegove smrti 784. njegovi nasljednici uspjeli su sačuvati nezavisnost više od jednog vijeka, usprkos svim mogućim pritiscima Abasidskog Kalifata i gubitku teritorija.</s><s>Izdržali su sve do 909. kad je na njih navalio šijitski osnivač fatimidske dinastije  Abdulah al-Mahdi Bilah i zauzeo njihovu prijestolnicu.</s><s>Nakon sloma rustamidske države, članovi njegove porodice sa najgorljivijim sljedbenicima izbjegli su u Sedratu, arheološki lokalitet pored današnje Vargle, a jedan vijek kasnije su otišli od tamo i preselili se u saharsku pustinjsku oazu M'zab.</s>

<s>Izvori</s>

<s>Vanjske veze 
 Abd al-Raḥmān ibn Rustam, North African ruler (na portalu Encyclopaedia Britannica)</s>

<s>Rustamidi</s>

